stanford-oval/wikipedia huggingface dataset:
หลักกิโลเมตร
หลักกิโลเมตรในประเทศไทย

ในสมัยจอมพล ป. พิบูลสงครามดำรงตำแหน่งนายกรัฐมนตรี เมื่อ พ.ศ. 2481 ได้มีการสร้างหลักกิโลเมตรไปพร้อม ๆ กับการสร้างถนนพหลโยธิน โดยเริ่มแรกนั้นใช้ในจุดประสงค์เพื่อเป็นการกำหนดค่าบำรุงรักษาเส้นทางของกรมทางหลวง โดยใช้รหัสแขวงที่ปรากฏบนหลักเป็นส่วนแบ่งความรับผิดชอบ นอกจากนั้นยังสามารถใช้เป็นหลักฐานสำคัญในการออกโฉนดที่ดิน หรือการเวนคืนที่ดิน แต่ในปัจจุบัน เมื่อมีการปรับปรุงถนนหรือการสร้างทางใหม่ หลักกิโลเมตรที่แท้จริงอาจคลาดเคลื่อนไปจากที่ตั้งเดิมจนต้องมีการวัดระยะเพื่อวางหลักใหม่ ทำให้ใช้อ้างอิงตำแหน่งเกี่ยวกับที่ดินไม่ได้ จุดประสงค์สุดท้ายจึงตกไป
หลักกิโลเมตรในประเทศไทย เป็นเสาปูนสี่เหลี่ยม ยอดสามเหลี่ยมหรือพีระมิด ทาสีขาว ด้านที่ติดถนน (อาจจะมี 2 ด้านก็ได้) มีสัญลักษณ์ของหน่วยงานที่รับผิดชอบ เช่น กรมทางหลวงจะใช้ตราครุฑ กรมโยธาธิการจะใช้รูปเทวดา 3 องค์ เป็นต้น พร้อมหมายเลขทางหลวง และมีเลขกิโลเมตรสำหรับเส้นทางนั้น ๆ อยู่ใต้สัญลักษณ์ของหน่วยงาน ด้านข้างมีชื่อสถานที่เช่นจังหวัดหรืออำเภอ พร้อมตัวเลขบอกระยะทางจากสถานที่ดังกล่าวที่ต้องเดินทางบนถนน (ไม่ใช่การกระจัด)
บริเวณถนนบางแห่งที่ไม่สามารถติดตั้งหลักกิโลเมตรได้ เช่นบนสะพาน หรือด้วยเหตุผลอื่นใด จะใช้ ป้ายกิโลเมตร ติดตั้งไว้แทน ซึ่งมีลักษณะเป็นห้าเหลี่ยมคล้ายหลักกิโลเมตรเมื่อมองจากด้านหน้า และมีรายละเอียดคือสัญลักษณ์ของหน่วยงานกับเลขกิโลเมตรเท่านั้น และบนถนนบางสายจะมีการติดตั้ง หลักร้อยเมตร หรือ ป้ายร้อยเมตร เป็นระยะ เพื่อการวัดระยะทางที่แม่นยำมากขึ้น
ดูเพิ่ม

ทางหลวง
หลักกิโลเมตรบนถนนทางหลวงแผ่นดินในประเทศไทย
หลักกิโลเมตรบนถนนทางหลวงชนบทในประเทศไทย
แขวง (ประเทศเวียดนาม)

แขวง (เวียดนาม: phường; เฝื่อง; จื๋อโนม: 坊; อังกฤษ: Ward) เป็นเขตการปกครองระดับที่สามของประเทศเวียดนาม ซึ่งอยู่ในระดับเดียวกับเมืองระดับตำบล (thị trấn) และตำบล (xã)
แขวงอยู่ภายใต้เขตการปกครองระดับที่สองซึ่งได้แก่ เมืองระดับอำเภอ หรือนครภายใต้จังหวัด หรือเขตของนครภายใต้ส่วนกลาง
เมื่อวันที่ 10 กุมภาพันธ์ ค.ศ. 2024 ประเทศเวียดนามมีแขวงทั้งสิ้น 1,724 แขวง  ซึ่งในนครโฮจิมินห์มี 210 แขวง และฮานอยมี 160 แขวง
ราชวงศ์ตรอซ็อกผแอม

| --- | --- |
เขมร: រាជត្រកូលត្រសក់ផ្អែម

พระราชอิสริยยศ: พระมหากษัตริย์กัมพูชา
ปกครอง:  ราชอาณาจักรกัมพูชา
บรรพบุรุษ: พระเจ้าแตงหวาน
สาขา:  ราชสกุลนโรดม  ราชสกุลสีสุวัตถิ์  ราชสกุลวัตถา 
จำนวนพระมหากษัตริย์: 56 พระองค์
ประมุขพระองค์แรก: พระเจ้าแตงหวาน
ผู้นำสกุลองค์ปัจจุบัน: พระบาทสมเด็จพระบรมนาถ นโรดม สีหมุนี
ประมุขพระองค์สุดท้าย:  ครั้งที่ 1 : พระบาทสมเด็จพระนโรดม สุรามฤต 
ช่วงระยะเวลา:  ครั้งที่ 1 : ค.ศ. 1336–1970  ครั้งที่ 2 : ค.ศ. 1993–ปัจจุบัน 
สถาปนา: ค.ศ. 1336  (688 ปี)
สิ้นสุด:  ครั้งที่ 1 : 9 ตุลาคม ค.ศ. 1970 
เชื้อชาติ: เขมร,จาม
ด ค ก
ราชวงศ์ตรอซ็อกผแอม (เขมร: រាជត្រកូលត្រសក់ផ្អែម เรียจฺตระกูลตราซอกฺผะแอม)[ต้องการอ้างอิง] หรือ ราชวงศ์แตงหวาน สถาปนาโดยพระเจ้าตรอซ็อกผแอม (เอกสารไทยเรียก ตาแตงหวาน) หรือพระบาทองค์ชัยพระมหากษัตริย์ แห่งอาณาจักรพระนครหลวง เมื่อปี ค.ศ. 1336 เป็นราชวงศ์ที่ปกครองกัมพูชาถัดจากราชวงศ์มหิธรปุระ พระมหากษัตริย์พระองค์แรกคือ พระเจ้าแตงหวาน และพระมหากษัตริย์พระองค์สุดท้ายคือ สมเด็จพระหริรักษ์รามมหาอิศราธิบดี (นักองค์ด้วง)
ราชวงศ์ตรอซ็อกผแอมมีพระมหากษัตริย์ปกครองจำนวน 48 พระองค์ มีราชสกุลสาขา คือ ราชสกุลนโรดม ราชสกุลสีสุวัตถิ์ และราชสกุลวัตถา
อัจฉรา รอดศาสตรา

| อัจฉรา รอดศาสตรา |
| --- | --- |
เกิด: 24 ตุลาคม พ.ศ. 2504 (63 ปี) อัจฉรา รอดศาสตรา กรุงเทพฯ
อาชีพ: นักแสดง
ปีที่แสดง: 2520-2527, 2559
ThaiFilmDb
อัจฉรา รอดศาสตรา (เกิด 24 ตุลาคม พ.ศ. 2504) ชื่อเล่น เหน่ง เป็นอดีตนักแสดงชาวไทย
ประวัติ

อัจฉราเกิดที่โรงพยาบาลราชวิถี กรุงเทพมหานคร  มีบิดาชื่อ ส.อ.ประเทือง และมารดาชื่อ อรุณ มีพี่น้อง 6 คนโดยเธอเป็นคนที่ 2 สำเร็จการศึกษาจากโรงเรียนกองทัพบกอุปถัมภ์ สื่อสารสงเคราะห์ และเรียนวิชาการบ้านการเรือนควบคู่กับภาษาอังกฤษ เข้าสู่วงการโทรทัศน์โดยคุณขอใจ ฤทัยประชาได้พบเธอในกองถ่ายภาพยนตร์เรื่อง แม่ดอกกัญชา จึงได้พาไปรู้จักกับคุณพยุง พึ่งศิลป์ และเริ่มแสดงละครเรื่องแรกของเธอให้กับค่ายรัชฟิล์มทีวีทางช่อง 5 เริ่มจากละครเรื่องฟากสวนสีชมพู คู่กับ สมเจตน์ เจนสุข ต่อด้วยเรื่องเงาไม้ กับพระเอกคนเดียวกัน จากนั้นจึงมีผลงานละครต่อมาพักใหญ่ ที่สร้างชื่อเสียงอีกเรื่องคือดาวเรือง คู่กับ วิฑูรย์ กรุณา
อีกทั้งเธอยังมีผลงานทางภาพยนตร์ โดยเริ่มจากร่วมแสดงในภาพยนตร์เรื่องแม่ดอกกัญชา ของดอกดิน กัญญามาลย์ โดยรับบทเป็นเพื่อนกลุ่มของนางเอกที่รับบทโดยมยุรา ธนะบุตร ต่อมารับบทเป็นนางรอง เล่นร่วมกับวิฑูรย์ กรุณา และ อำภา ภูษิต ในเรื่องนี่หรือความรัก มีผลงานทางภาพยนตร์เพียงไม่กี่เรื่อง ซึ่งมักจะเป็นภาพยนตร์ชีวิตและตลก โดยหนังตลกที่เด่นๆ ของเธอคือเรื่องมนต์รักขนมครก คู่กับเด่น ดอกประดู่
มีบุตรกับสามีคนก่อนสามคน คนโตเป็นบุตรสาวชื่อ แก้ม (เสียชีวิตแล้ว) ส่วนบุตรคนกลางและคนรองเป็นบุตรชายชื่อ เก้า, กัน
ปัจจุบันได้ออกจากวงการไปแต่งงานและทำร้านอาหารที่สหรัฐอเมริกาแต่ใน พ.ศ. 2559 อัจฉราได้กลับมามีผลงานการแสดงอีกครั้งในฐานะนักแสดงรับเชิญในละครเรื่อง เจ้าจอม โดยรับบทเป็น นวล
ผลงานภาพยนตร์

2520 แม่ดอกกัญชา (สมบัติ, มยุรา, อัจฉรา, สุริยา, ลักษณ์, ชุมพร, มารศรี)
2522 นี่หรือความรัก
2523 มนต์รักขนมครก (เด่น, ล้อต๊อก, อัจฉรา, รอง, บู๊, ปทุมวดี, สุลาลีวัลย์, สมพงษ์, มาลี, โกร่ง)
2524 เจ้าบ่าวทีเด็ด (เด่น, ล้อต๊อก, อัจฉรา, สมพงษ์, รอง, ชูศรี)
2525 แม้เลือกเกิดได้
ผลงานภาพยนตร์ > ละคร

ทั้งหมดออกอากาศทาง ททบ.5
2520 ฟากสวนสีชมพู
2521 เงาไม้
2522 ดาวเรือง (วิฑูรย์, อัจฉรา, เศรษฐา, ท้วม, สมพงษ์, รอง)
2523 ท้าวศรีสุดาจันทร์
2523 กามนิต-วาสิฏฐี
2524 กำแพงหัวใจ (วิฑูรย์, อนุสรณ์, อัจฉรา)
2524 เมียหลวง
2525 ปราสาทมืด
2526 ตลาดอารมณ์
2526 หนี้สวาท
2527 เหล็กน้ำพี้
2528 ขายวิญญาณ
2529 จิตรกร (ช่อง 7)
2559 เจ้าจอม (ช่อง 3 - 28 SD) (รับเชิญ) (วิทยา, ชนกสุดา, จิรายุ, เซลีน่า, อัจฉรา, สันติสุข, จินตหรา, สาวิตรี, สมภพ, วิยะดา, ไกรลาศ, สุทธิพงษ์, สมพร, อนันต์)
อำเภอของประเทศฝรั่งเศส

อำเภอ หรือ ก็องตง (ฝรั่งเศส: canton) เป็นหน่วยบริหารหนึ่งของประเทศฝรั่งเศส โดยแบ่งย่อยจาก 101 จังหวัด (département) และ 342 เขต (arrondissement) ตามเขตการปกครองของฝรั่งเศส
นอกเหนือจากบทบาททางการปกครองและทางการศาลแล้ว จุดประสงค์หลักของการแบ่งอำเภอนั้นมีเพื่อใช้ในการแบ่งเขตเลือกตั้ง สำหรับการเลือกตั้งผู้แทน (conseiller général) ในสภาของแต่ละจังหวัด ซึ่งในปัจจุบันมีจำนวนอำเภอ 4,032 อำเภอในประเทศฝรั่งเศส โดยส่วนมากเป็นการรวมตัวกันของเทศบาล (อันเป็นหน่วยการปกครองที่เล็กที่สุด) แต่ถึงแม้ว่าในบางเทศบาลที่มีขนาดใหญ่กินพื้นที่หลายอำเภอ แต่อำเภอมักจะมีจำนวนประชากรที่ไล่เลี่ยกัน ต่างจากเทศบาลซึ่งอาจจะมีขนาดประชากรตั้งแต่ 1 คน เช่น เมืองร็อชฟูชาร์ ไปจนถึงกว่า 2 ล้านคน เช่น กรุงปารีส
ในแต่ละอำเภอ จะมีเมืองหลักที่เป็นศูนย์กลาง (chef-lieu) ซึ่งมักจะเป็นเทศบาลที่มีประชากรมากที่สุดในเขตอำเภอ อันเป็นที่ตั้งของกองสารวัตรทหาร (gendarmerie) สรรพากรอำเภอ และผู้พิพากษาท้องถิ่น (justice de paix)
ดูเพิ่ม

เขตการปกครองของฝรั่งเศส
เจิง จื้อเหว่ย์

| เจิ้ง จื้อเหว่ย |
| --- | --- |

สารนิเทศภูมิหลัง
เกิด:  (1953-04-14) 14 เมษายน ค.ศ. 1953 (71 ปี) ฮ่องกง
คู่ครอง: หลี่ ฮุ่ยอี้ (2009-ปัจจุบัน)
อาชีพ: นักแสดง, ผู้กำกับภาพยนตร์, ผู้อำนายการสร้าง, พิธีกร
ปีที่แสดง: ค.ศ. 1974 - ปัจจุบัน
ผลงานเด่น: แซม จาก Infernal Affairs (2002) Infernal Affairs II (2003) Infernal Affairs III (2003)
เจิ้ง จื้อเหว่ย  (จีนตัวย่อ: 曾志伟; จีนตัวเต็ม: 曾志偉; พินอิน: Céng Zhìwěi, อังกฤษ: Eric Tsang) เป็นนักแสดง, ผู้กำกับภาพยนตร์, ผู้อำนวยการสร้างภาพยนตร์ และพิธีกรรายการโทรทัศน์ชาวฮ่องกง มีภาพลักษณ์ที่เป็นที่จดจำในฐานะชายร่างเตี้ย อารมณ์ดี จากการเป็นพิธีกรรายการวาไรตีโชว์ Super Trio Series ทางสถานีโทรทัศน์ทีวีบีอย่างต่อเนื่องตั้งแต่ปี ค.ศ. 1995 จนถึงปัจจุบัน
เกิดที่ฮ่องกง โดยมีต้นกำเนิดมาจากมณฑลกวางตุ้ง เริ่มการทำงานจากการเป็นนักฟุตบอลอาชีพ จากนั้นจึงมาเป็นนักแสดงผาดโผน และรับบทตลกโปกฮา เขาเริ่มหันมาแสดงบทบาทที่ใช้ความสามารถในการแสดง และได้รับรางวัลนักแสดงนำยอดเยี่ยม รางวัลภาพยนตร์ฮ่องกง คู่กับอลัน ทัม เพื่อนสนิทของเขาในปี 1992
บทบาทที่สร้างชื่อเสียงให้กับเขา เป็นบทเจ้าพ่อ จากเรื่อง เถียน มี มี่ 3650 วันรักเธอคนเดียว (1996) ที่ได้รับรางวัลสาขานักแสดงสมทบยอดเยี่ยม รางวัลภาพยนตร์ฮ่องกง (Hong Kong Film Awards) และรางวัลชงโคทองคำ (Golden Bauhinia Awards) และเรื่อง สองคนสองคม (2002) เข้าชิงสาขานักแสดงสมทบยอดเยี่ยม รางวัลภาพยนตร์ฮ่องกง
จนถึงปัจจุบัน มีผลงานแสดงมากกว่า 150 เรื่อง ทำให้ได้รับฉายาว่าเป็น เจ้าพ่อแห่งวงการภาพยนตร์ฮ่องกง
มีประวัติถูกกล่าวหาว่าเคยข่มขืนนักแสดงสาวหลันเจี๋ยอิง  ร่วมกับเพื่อนนักแสดงเติ้งกวงหยงที่เสียชีวิตไปแล้ว
แหล่งข้อมูลอื่น

Tsang/ เจิง จื้อเหว่ย์ ที่อินเทอร์เน็ตมูวีเดตาเบส
วาณิชธนกิจ

วาณิชธนกิจ (อังกฤษ: investment banking) คือส่วนงานของสถาบันการเงินที่ทำหน้าที่สนับสนุนกิจการในการระดมทุน (funding) โดยเฉพาะผ่านการออกตราสารทางการเงิน (issuance) และการจัดจำหน่ายหลักทรัพย์ (underwriting) ในตลาดทุน เช่น หุ้นและพันธบัตร นอกจากนี้ยังให้บริการด้านการควบรวมและซื้อกิจการ (mergers and acquisitions หรือ M&A) รวมถึงการให้คำปรึกษาในธุรกรรมทางการเงินประเภทต่างๆ
วาณิชธนกิจสร้างรายได้จากการให้บริการทางการเงินแก่บริษัทและรัฐบาล โดยขอบเขตงานครอบคลุมตั้งแต่การให้คำแนะนำด้านการเงินเชิงกลยุทธ์ การซื้อขายตราสารอนุพันธ์ ตราสารหนี้ เงินตราต่างประเทศ สินค้าโภคภัณฑ์ และหุ้น รวมถึงบริการค้ำประกันพันธบัตร (โดยการขายตราสารอนุพันธ์ประกันการผิดนัดชำระหนี้ หรือ Credit Default Swap: CDS) นอกจากนี้ยังมีบริการปรับโครงสร้างหนี้ (debt restructuring) การจัดอันดับความน่าเชื่อถือ (credit rating) การทำวิจัยด้านการเงิน (financial research) และการออกแบบผลิตภัณฑ์ทางการเงิน (financial product design)
กิจกรรมที่เกี่ยวข้องกับการซื้อขายหลักทรัพย์ การอำนวยความสะดวกในการทำธุรกรรม การประชาสัมพันธ์ตราสารหลักทรัพย์ การค้ำประกันการออกหลักทรัพย์ และการทำรายงานวิจัย จัดเป็นกิจกรรม "ด้านขาย" (Sell side) ในขณะที่การบริหารจัดการกองทุนประเภทต่างๆ เช่น กองทุนบำเหน็จบำนาญ กองทุนรวม และเฮดจ์ฟันด์ รวมถึงการลงทุนของนักลงทุนทั่วไปที่ใช้ผลิตภัณฑ์และบริการจากฝั่งขาย จัดเป็นกิจกรรม "ด้านซื้อ" (Buy side)
ในสหรัฐอเมริกา ผู้ให้บริการวาณิชธนกิจต้องได้รับใบอนุญาตเป็นบริษัทโบรกเกอร์และดีลเลอร์ และอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์สหรัฐอเมริกา (U.S. Securities and Exchange Commission: SEC) ในช่วงวิกฤตการเงินปี 2008 บริษัทวาณิชธนกิจรายใหญ่อย่างโกลด์แมน แซคส์ และ มอร์แกน สแตนลีย์ ได้ปรับเปลี่ยนสถานะเป็นธนาคารพาณิชย์เพื่อรับมือกับวิกฤตสินเชื่อด้อยคุณภาพ ส่วนสถาบันการเงินรายใหญ่อื่นๆ เช่น บาร์เคลส์, ซิตี้กรุ๊ป, เครดิตสวิส, ดอยช์แบงก์, เอชเอสบีซี, เจพีมอร์แกน เชส, แบงโก แซนแทนเดร์, บีบีวีเอ, และยูบีเอส เอจี นั้นถือเป็นธนาคารครบวงจร (Universal banks) มากกว่าวาณิชธนกิจแบบดั้งเดิม เนื่องจากให้บริการที่หลากหลายรวมถึงการรับฝากเงิน
โครงสร้างองค์กรของวาณิชธนกิจ > การดำเนินงานหลักและหน่วยธุรกิจ

ในฐานะเป็นตัวแทนของธนาคารและลูกค้าของธนาคาร หน้าที่หลักของธนาคารคือการซื้อและขายผลิตภัณฑ์ต่างๆ ธนาคารจะเป็นผู้แบกรับความเสี่ยงผ่านการซื้อขายหลักทรัพย์โดยใช้บัญชีของตนเอง (Proprietary trading) ซึ่งดำเนินการโดยนักซื้อขายหลักทรัพย์ ชุดพิเศษซึ่งไม่ได้มีปฏิสัมพันธ์กับลูกค้า โดยความเสี่ยงที่ธนาคารแบกรับนี้คือความเสี่ยงในการสูญเสียเงินต้น ซึ่งเกิดขึ้นเมื่อเทรดเดอร์ซื้อหรือขายผลิตภัณฑ์ให้แก่ลูกค้าแล้วไม่ได้ประกันส่วนเปิดความเสี่ยงทั้งหมดไว้ เป้าประสงค์ของธนาคารคือค่าความสามารถในการทำกำไร ที่สูงที่สุดต่อความเสี่ยงระดับหนึ่งๆบนงบดุลของธนาคาร วาณิชธนกิจสามารถแบ่งกิจกรรมออกได้เป็น ระบบงานส่วนหน้า (Front office), ระบบงานส่วนกลาง (Middle office), ระบบงานส่วนหลัง (Back office)
โครงสร้างองค์กรของวาณิชธนกิจ > การดำเนินงานหลักและหน่วยธุรกิจ > ระบบงานส่วนกลาง

ฝ่ายบริหารความเสี่ยง - เกี่ยวข้องกับการวิเคราะห์ตลาดและความเสี่ยงด้านเครดิตซึ่งเทรดเดอร์ทำให้เกิดในงบดุลผ่านการซื้อขายประจำวัน และการกำหนดข้อจำกัดด้านปริมาณเงินทุนซึ่งเทรดเดอร์จะใช้ซื้อขายได้เพื่อป้องกันความเสียหายที่อาจเกิดขึ้นกับทั้งธนาคารอันมีสาเหตุจากการซื้อขายที่ไม่ดี บทบาทสำคัญอีกอย่างหนึ่งของระบบงานส่วนกลาง คือการทำให้แน่ใจว่าความเสี่ยงทางเศรษฐศาสตร์ที่กล่าวไปเบื้องต้นนั้นได้ถูกป้องกันไว้แล้วอย่างโดยไร้ข้อผิดพลาดในรายละเอียด (ตามที่ระบุไว้ในข้อตกลงเงื่อนไขทางพาณิชย์กับคู่สัญญา), ถูกต้อง (ตามที่ระบุในแม่แบบการลงหนังสือที่เป็นมาตรฐานของระบบที่เหมาะสมที่สุด), และตรงตามเวลา (โดยปกติคือเป็นเวลา 30 นาทีหลังการซื้อขาย) หลายปีที่ผ่านมา ความเสี่ยงจะเกิดข้อผิดพลาดนี้ถูกเรียกว่า ความเสี่ยงจากการดำเนินงาน (Operational Risk) ซึ่งระบบงานกลางเป็นผู้จัดหามาตรการรับมือ และทำให้เกิดความเชื่อมั่นในระบบปฏิบัติงาน หากไม่มีความเชื่อมั่นในระบบแล้ว การวิเคราะห์ความเสี่ยงด้านตลาดและเครดิตจะไม่น่าเชื่อถือและสุ่มเสี่ยงต่อการใช้ข้อมูลเพื่อหาผลประโยชน์ในทางไม่ซื่อตรง
ฝ่ายบริหารการเงิน - เป็นฝ่ายที่รับผิดชอบการบริหารเงินทุนและการสอดส่องความเสี่ยงของวาณิชธนกิจ โดยการตามรอยและวิเคราะห์กระแสเงินทุนของบริษัท ฝ่ายบริหารการเงินจะเป็นผู้ให้คำแนะนำหลักแก่ผู้บริหารระดับสูงกว่าในเรื่องสำคัญ เช่น การควบคุมส่วนเปิดความเสี่ยงในระดับโลกของธนาคาร รวมถึงความสามารถในการทำกำไรและโครงสร้างของภาคธุรกิจต่างๆของธนาคาร ในสหรัฐฯและสหราชอาณาจักร ตำแหน่งผู้ควบคุมการเงินถือเป็นตำแหน่งระดับสูง และมักรายงานตรงต่อผู้บริหารระดับสูงด้านการเงิน (Chief Financial Officer หรือ CFO)
ฝ่ายกำกับดูแล - เป็นฝ่ายที่รับผิดชอบการกำกับดูแลการดำเนินงานประจำวันของวาณิชธนกิจให้เป็นไปตามกฎระเบียบของรัฐบาลและกฎระเบียบภายในองค์กร และมักรวมถึงการสอดส่องระบบงานส่วนหลังด้วย
โครงสร้างองค์กรของวาณิชธนกิจ > การดำเนินงานหลักและหน่วยธุรกิจ > ระบบงานส่วนหลัง

ฝ่ายปฏิบัติการ - เกี่ยวข้องกับการตรวจสอบข้อมูลการซื้อขายให้แน่ใจว่าไม่มีข้อผิดพลาดและทำธุรกรรมโอนถ่ายข้อมูล
ฝ่ายเทคโนโลยี - คือแผนกเทคโนโลยีสารสนเทศ วาณิชธนกิจทุกแห่งมีซอฟต์แวร์จำนวนมากติดตั้งภายในบริษัท โดยได้รับการพัฒนาขึ้นโดยทีมงานเทคโนโลยี ซึ่งรับผิดชอบงานสนับสนุนเชิงเทคนิค (technical support)
| ด ค กบริการทางการเงิน และ การธนาคาร |
| --- | --- |
อภิธานศัพท์การเงิน:  ธนาคาร  ดอกเบี้ย อัตราดอกเบี้ยแบบคงที่  อัตราดอกเบี้ยแบบลดต้นลดดอก  หนี้ หนี้สิน  หนี้บัตรเครดิต  เลตเตอร์ออฟเครดิต  นายหน้า นายหน้าซื้อขายหลักทรัพย์  นายหน้าประกัน  หนี้นอกระบบ  รีไฟแนนซ์  เครดิตบูโร 
สินเชื่อแบบไม่มีการค้ำประกัน:  บัตรเครดิต การเบิกถอนเงินสดล่วงหน้า  บัตรกดเงินสด  สินเชื่อบุคคล / เงินกู้  สินเชื่อเอสเอ็มอี  สินเชื่อบริษัทขนาดใหญ่  ไมโครไฟแนนซ์  นาโนไฟแนนซ์  พิโกไฟแนนซ์ 
สินเชื่อแบบมีการค้ำประกัน:  บัญชีโอดี (Overdraft)  การเช่าซื้อ  การจำนอง / สินเชื่อบ้านและการเคหะ  สินเชื่อรถยนต์ 
บริการแนะนำการลงทุน/เงินทุน:  วาณิชธนกิจ  กองทุนรวม กองทุนรวมหุ้นระยะยาว (LTF)  กองทุนรวมเพื่อการเลี้ยงชีพ (RMF)  ตราสารทางการเงิน ตราสารหนี้  เช็ค  การบริหารความมั่งคั่ง  บริการแลกเปลี่ยนเงินตรา 
ประกัน และ การบริหารความเสี่ยง:  ประกันชีวิต  ประกันภัย ประกันภัยรถยนต์  ประกันวินาศภัย  ประกันอัคคีภ้ย 
 การเงิน  เศรษฐศาสตร์
หมู่บ้าน (ประเทศไทย)

หมู่บ้าน เป็นรูปแบบการปกครองลักษณะปกครองท้องที่ นับเป็นเขตการปกครองขนาดเล็กที่สุดของประเทศไทย โดยแบ่งย่อยออกจากตำบลอีกทีหนึ่ง จากข้อมูลเมื่อปี พ.ศ. 2564 ประเทศไทยมีหมู่บ้าน 75,086 หมู่บ้าน และจากข้อมูลสำมะโนประชากรเมื่อปี พ.ศ. 2533 แต่ละหมู่บ้านมีประชากรโดยเฉลี่ย 144 ครัวเรือน หรือ 746 คน หมู่บ้านไม่จำเป็นจะต้องครอบคลุมถิ่นฐานหนึ่งทั้งหมดก็ได้ ชุมชนขนาดใหญ่สามารถแบ่งออกได้เป็นหลายหมู่บ้าน ขณะที่ชุมชนขนาดเล็กสามารถรวมเข้าด้วยกันเป็นหมู่บ้านหนึ่ง ๆ ได้ คำว่า "หมู่บ้าน" มักจะถูกย่อเหลือเป็น "บ้าน" ในชื่อหมู่บ้าน
การปกครองหมู่บ้าน

ในการปกครองหมู่บ้าน จะเป็นไปตามพระราชบัญญัติลักษณะปกครองท้องที่ พุทธศักราช 2457 โดยกำหนดให้หมู่บ้าน มี ผู้ใหญ่บ้าน ทำหน้าที่ปกครองหมู่บ้าน และมีผู้ช่วยผู้ใหญ่บ้าน โดยผู้ใหญ่บ้านจะถูกเลือกขึ้นมาจากประชากรในหมู่บ้านนั้น แล้วจึงได้รับแต่งตั้งจากนายอำเภอท้องที่ ผู้ใหญ่บ้านมีผู้ช่วยสองคน คนหนึ่งรับผิดชอบกิจการของรัฐและอีกคนหนึ่งรับผิดชอบกิจการความมั่นคง นอกจากนี้ยังมีคณะกรรมการหมู่บ้านที่ได้รับเลือกจากสมาชิกในหมู่บ้าน ทำหน้าที่เป็นหน่วยงานที่ปรึกษาของหมู่บ้านนั้น ซึ่งตำแหน่งผู้ใหญ่บ้านนั้นจะยกเลิกมิได้
ในอดีตไม่มีการกำหนดวาระการดำรงตำแหน่งของผู้ใหญ่บ้าน  ต่อมาในปี พ.ศ. 2489 ได้กำหนดให้ผู้ใหญ่บ้านเป็นผู้บรรลุนิติภาวะ และอายุไม่เกิน 60 ปี จากนั้นได้มีการเปลี่ยนแปลงคุณสมบัติของผู้ใหญ่บ้านอีกครั้ง ในปี พ.ศ. 2525 โดยกำหนดให้ผู้ใหญ่บ้านมีอายุ 25 ปีขึ้นไป แต่ไม่เกิน 60 ปี กระทั่งในปี พ.ศ. 2535 ได้มีการกำหนดวาระการดำรงตำแหน่งผู้ใหญ่บ้าน โดยกำหนดเพิ่มเติมในมาตรา 6 (1 ทวิ) ให้กำนัน ผู้ใหญ่บ้าน มีวาระการดำรตำแหน่งคราวละ 5 ปี แต่ในปี พ.ศ. 2551 ได้มีการปรับปรุงวาระการดำรงตำแหน่งอีกครั้ง โดยยกเลิกวาระ 5 ปี แต่ปรับเปลี่ยนมาเป็นการประเมินทุก 5 ปีแทน
ในเทศบาลเมืองหรือเทศบาลนครจะไม่มีหมู่บ้าน แต่จะเรียกว่า "ชุมชน" แทน
โรงเรียนพรหมานุสรณ์จังหวัดเพชรบุรี

| โรงเรียนพรหมานุสรณ์จังหวัดเพชรบุรี |
| --- | --- |
ละติน: Prommanusorn Phetchaburi School

278 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี 76000
ข้อมูล
ชื่ออื่น: พ.บ., P.B.
ประเภทโรงเรียน: โรงเรียนมัธยมศึกษาขนาดใหญ่พิเศษ
คติพจน์: บาลี: วายเมเถว ปุริโส เกิดเป็นคนต้องมีความเพียร
ศาสนา: พระพุทธศาสนา
ก่อตั้ง: พ.ศ. 2454
ผู้ก่อตั้ง: หลวงพ่อฤทธิ์, หลวงปู่ฉุย
เขตการศึกษา: เขต 10
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1005760101
ผู้อำนวยการ: นายอภิชาติ ใจกล้า
ระดับปีที่จัดการศึกษา: มัธยมศึกษาปีที่ 1–6
เพศ: โรงเรียนสหศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย   ภาษาอังกฤษ   ภาษาจีน   ภาษาญี่ปุ่น   ภาษาเกาหลี   ภาษาพม่า   ภาษาสเปน 
พื้นที่: 40 ไร่ 2 งาน
สี: น้ำเงิน-ชมพู
คำขวัญ: ขยัน ประหยัด ซื่อสัตย์ อดทน มีระเบียบวินัย
เพลง: มาร์ชน้ำเงิน-ชมพู
ต้นไม้: ลีลาวดี
พระพุทธรูป: หลวงพ่อป่าแก้ว
เว็บไซต์: promma.ac.th
โรงเรียนพรหมานุสรณ์จังหวัดเพชรบุรี  (อังกฤษ: Prommanusorn Phetchaburi School; อักษรย่อ พ.บ. / P.B.) ตั้งอยู่เลขที่ 278 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี  เป็นโรงเรียนสหศึกษาทั้งระดับมัธยมศึกษาตอนต้น และ มัธยมศึกษาตอนปลาย อีกทั้งยังเป็นโรงเรียนประจำจังหวัดเพชรบุรี
ตราประจำโรงเรียน

ตราช้างหมอบชูคบเพลิง ประกอบด้วย 3 ส่วนคือ
ส่วนล่าง เป็นลักษณะครึ่งวงกลมเขียนอักษรว่า "พรหมานุสรณ์จังหวัดเพชรบุรี"
ส่วนกลาง เป็นรูปช้างหมอบ หมายถึง วัดช้าง ซึ่งโรงเรียนตั้งอยู่
ส่วนบน เป็นคบเพลิง หมายถึง แสงสว่างแห่งความรู้
ผู้บริหารของโรงเรียน

รายนามผู้บริหารโรงเรียนในยุคก่อตั้งไม่สามารถหาหลักฐานได้ จึงมีเพียงหลักฐาน หลัง พ.ศ. 2447 เป็นต้นมา  ซึ่งก่อนหน้านั้นคาดว่า พระอาจารย์ฤทธิ์ เป็นเสมือนครูใหญ่ในส่วนของโรงเรียนวัดพลับพลาชัย และหลวงปู่ฉุย ในส่วนของโรงเรียนบำรุงไทย ซึ่งเป็นผู้ก่อตั้งโรงเรียน
| รายนามผู้บริหารโรงเรียนพรหมานุสรณ์จังหวัดเพชรบุรี> ลำดับ | รายนามผู้บริหารโรงเรียนพรหมานุสรณ์จังหวัดเพชรบุรี> รายนาม | รายนามผู้บริหารโรงเรียนพรหมานุสรณ์จังหวัดเพชรบุรี> ชื่อตำแหน่ง | รายนามผู้บริหารโรงเรียนพรหมานุสรณ์จังหวัดเพชรบุรี> ช่วงเวลา | รายนามผู้บริหารโรงเรียนพรหมานุสรณ์จังหวัดเพชรบุรี> ระยะเวลา | รายนามผู้บริหารโรงเรียนพรหมานุสรณ์จังหวัดเพชรบุรี> หมายเหตุ |
| --- | --- | --- | --- | --- | --- |
| 0. | หลวงพ่อริด (พระอาจารย์ฤทธิ์) | ครูใหญ่ | พ.ศ. 2429 – พ.ศ. 2447 | 18 ปี |  1.  |
| 0. | หลวงปู่ฉุย | ครูใหญ่ | พ.ศ. 2437 – พ.ศ. 2450 | 13 ปี |  2.  |
| 1. | นายลิ ธรรมรักษ์ | ครูใหญ่ | พ.ศ. 2447 – พ.ศ. 2452 | 5 ปี |  3.  |
| 2. | นายฉิว ปริปุรณ์ | รักษาการครูใหญ่ | พ.ศ. 2450 – พ.ศ. 2454 | 4 ปี |  3., 4.  |
| 3. | นายปลั่ง (ไม่ทราบนามสกุล) | ครูใหญ่ | พ.ศ. 2455 – พ.ศ. 2456 | 1 ปี |  |
| 4. | นายสอน จินตวณิช  (ขุนกัลยาณวาท) | ครูใหญ่ | พ.ศ. 2456 – พ.ศ. 2457 | 1 ปี |  |
| 5. | นายถนอม  จีระมะกร  (ขุนอักษรสิทธิวินัย) | ครูใหญ่ | พ.ศ. 2457 – พ.ศ. 2461 | 4 ปี |  |
| 6. | นายเท้ง  เหมะบุตร  (ขุนประกาศวุฒิสาร) | ครูใหญ่ | พ.ศ. 2461 – พ.ศ. 2463 | 2 ปี |  |
| 7. | นายอุ๋ย  ทรัพย์วณิชย์ | ครูใหญ่ | พ.ศ. 2463 – พ.ศ. 2465 | 2 ปี |  |
| 8. | นายผล  ไตละนันทน์ (ขุนวิชชากรรมพิเศษ) | ครูใหญ่ | พ.ศ. 2465 – พ.ศ. 2475 | 10 ปี |  |
| 9. | นายลำใย  แกวกก้อง (ลำใย เกียรติก้อง) | ครูใหญ่ | พ.ศ. 2475 – พ.ศ. 2485 | 10 ปี |  |
| 10. | นายเกษม  นิโลดม | อาจารย์ใหญ่ | พ.ศ. 2485 – พ.ศ. 2487 | 2 ปี |  |
| 11. | นายโกวิทย์  ต่อวงษ์ | อาจารย์ใหญ่ | พ.ศ. 2487 – พ.ศ. 2508 | 20 ปี |  |
| 12. | นายน้อม  บุญดิเรก | รักษาการอาจารย์ใหญ่ | 1 มิ.ย. 2508 - 3 ต.ค. 2508 | 4 เดือน |  |
| 13. | นายเจิม  สืบขจร | อาจารย์ใหญ่ | พ.ศ. 2508 – พ.ศ. 2516 | 8 ปี |  |
| 14. | นายจิตต์  ศรีสุโร | ผู้อำนวยการ | พ.ศ. 2516 – พ.ศ. 2525 | 9 ปี |  |
| 15. | นายแสวง  เอี่ยมองค์ | ผู้อำนวยการ | พ.ศ. 2517 – 2536 | 9 ปี |  |
| 16. | นายสุวิทย์  พ่วงลาภ | ผู้อำนวยการ | 9 ธ.ค. 2536 – 5 ม.ค. 2543 | 7 ปี |  |
| 17. | นายบุรี  แสงศิลา | ผู้อำนวยการ | 6 ม.ค. 2543 – 30 ก.ย. 2547 | 3 ปี |  |
| 18. | นายสุวิทย์  พ่วงลาภ | ผู้อำนวยการ | 1 ต.ค. 2547 – 30 ก.ย. 2549 | 2 ปี |  |
| 19. | ว่าที่ ร้อยโทยุทธ  นุชสวัสดิ์ | ผู้อำนวยการ | 31 ต.ค. 2549 – 30 ก.ย. 2552 | 3 ปี |  |
| 20. | นายธีระพันธุ์  ธีรานันท์ | ผู้อำนวยการ | 27 พ.ค. 2552 – 30 ก.ย. 2557 | 5 ปี |  |
| 21. | นายพล อินทร์จันทร์ | ผู้อำนวยการ | 09 ธ.ค. 2557 – 30 ก.ย. 2559 | 2 ปี |  |
| 22. | นายธีรศักดิ์ พิงภักดิ์ | ผู้อำนวยการ | 1 พ.ย. 2559 – 8 ส.ค. 2562 | 3 ปี |  |
| 23. | นางสาวจรูญศรี เชี่ยวชูพันธ์ | รักษาการผู้อำนวยการ | พ.ศ. 2562 – พ.ศ. 2562 | ไม่ถึง 1 ปี |  |
| 24. | นายอรุณ สรรพคุณ | ผู้อำนวยการ | 6 ธ.ค. 2562 – ต.ค. 2566 | 3 ปี |  |
| 25. | นายบุญช่วย วาดวงศ์ | ผู้อำนวยการ | 4 ต.ค. 2566 – 7 ต.ค. 2567 | 1 ปี |  |
| 26. | นายอภิชาติ ใจกล้า | ผู้อำนวยการ | 8 ต.ค. 2567 – ปัจจุบัน |  |  |
ศิษย์เก่าที่มีชื่อเสียง

ศาสตราจารย์พูน เกษจำรัส  ศิลปินแห่งชาติ สาขาทัศนศิลป์ (ภาพถ่ายศิลปะ) ซึ่งเป็นศิษย์เก่าจากสถานศึกษานี้  (ได้เข้าศึกษาต่อใน มหาวิทยาลัยศิลปากร เป็นนักศึกษารุ่นแรก โดยเป็นนักศึกษาคนแรกของมหาวิทยาลัยศิลปากร-นักศึกษาเลขประจำหมายเลข 1)
สิริ ทุกข์วินาศ (เอกมหาราช), ดร. เลขาธิการศูนย์พัฒนาการประมงแห่งเอเชียตะวันออกเฉียงใต้
นายประสม สุสุทธิ ศิลปินเมืองเพชรสาขาทัศนศิลป์
นายมนัส จรรยงค์  ราชาเรื่องสั้นของเมืองไทย (จบมัธยมปีที่สอง แล้วย้ายสถานศึกษา)
พล.ต.อ.ณรงค์ มหานนท์ อธิบดีกรมตำรวจ  ระหว่าง พ.ศ. 2525 – พ.ศ. 2530
นายถวิล เปลี่ยนศรี เลขาธิการสภาความมั่นคงแห่งชาติ
นางสาวสุมล สุตะวิริยะวัฒน์ สมาชิกวุฒิสภาจังหวัดเพชรบุรี (พ.ศ. 2551 – ปัจจุบัน)
นายเฉลิมชัย ศรีอ่อน รัฐมนตรีว่าการกระทรวงแรงงาน  (ศิษย์เก่า รุ่นอพยพ: 2522–2525 เลขประจำตัว พ.บ.13876)
นายณัฐวุฒิ สกิดใจ  นักแสดงละครโทรทัศน์ซึ่งเป็นศิษย์เก่าจากสถานศึกษานี้
นายสราวุฒิ พุ่มทอง  นักแสดงละครโทรทัศน์ซึ่งเป็นศิษย์เก่าจากสถานศึกษานี้
นายพิเชษฐ์ สถิรชวาล   อดีตสมาชิกสภาผู้แทนราษฎร์จังหวัดเพชรบุรี, อดีตผู้อำนวยการขนส่งมวลชนกรุงเทพมหานคร, อดีตรัฐมนตรีช่วยกระทรวงคมนาคม
พลตำรวจเอกจงรัก จุฑานนท์ รองผู้บัญชาการสำนักงานตำรวจแห่งชาติ
นางสาวนรารักษ์ ใจบำรุง (เต้น Mic Idol) ศิลปินค่าย GMM GRAMMY
นายศิวพล เสียงหวาน วีเจจากสถานีโทรทัศน์ป๊อป
นายธัญวิสิฎฐ์ เสียงหวาน   นักแสดง
พล.ต.ท.สำราญ นวลมา ผู้ช่วยผู้บัญชาการตำรวจแห่งชาติ
แหล่งข้อมูลอื่น

โรงเรียนพรหมานุสรณ์จังหวัดเพชรบุรี เก็บถาวร 2023-05-28 ที่ เวย์แบ็กแมชชีน
งานโสตฯ พรหมานุสรณ์จังหวัดเพชรบุรี
สภาพรหมานุสรณ์จังหวัดเพชรบุรี
วิชาการพรหมานุสรณ์จังหวัดเพชรบุรี
งานประชาสัมพันธ์โรงเรียนพรหมานุสรณ์
เฟซบุคโรงเรียนพรหมานุสรณ์จังหวัดเพชรบุรี
แผนที่โรงเรียนพรหมานุสรณ์จังหวัดเพชรบุรี
แผนที่และภาพถ่ายทางอากาศของ โรงเรียนพรหมานุสรณ์จังหวัดเพชรบุรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°06′15″N 99°56′17″E﻿ / ﻿13.104276°N 99.937971°E﻿ / 13.104276; 99.937971
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
พระประธาน ประจำวัดป่าแก้ว